Suchinthana/ta-wikipedia huggingface dataset:
விண்ணைத்தாண்டி வருவாயா

விண்ணைத்தாண்டி வருவாயா 2010 ம் ஆண்டில் வெளிவந்த திரைப்படம். இத்திரைப்படத்தின் இயக்குநர் கௌதம் மேனன். சிலம்பரசன், த்ரிஷா மற்றும் கணேஷ் ஜனார்தனன் (இப்படத்திற்குப் பின் இவர் விடிவி கணேஷ் என்று அழைக்கப்படுகிறார்)  ஆகியோர் முக்கிய வேடங்களில் நடித்துள்ளனர். 2009ம் ஆண்டின்  முற்பகுதியில் துவக்கப்பட்ட இத்திரைப்படம் பிப்ரவரி 26, 2010 ல் உலகம் முழுவதும் வெளியிடப்பட்டது. இத்திரைப்படத்தினை கௌதம் மேனனின் நண்பர்களான மதன், கணேஷ் ஜனார்தனன், எல்ரெட் குமார் மற்றும் ஜெயராமன் அவர்கள் தயாரிக்க, ஏ. ஆர். ரகுமான் இசையமைத்துள்ளார். 7 வருடங்களின் பின் கௌதம் மேனன் இத்திரைப்படத்தின் 2ம் பாகத்தை உருவாக்க உள்ளதாகவும், அதில் சிலம்பரசன் அடங்கலாக 6 நடிகர்கள் நடிக்கவுள்ளதாகவும் கூறினார்.

கதைச்சுருக்கம் 
விண்ணைத்தாண்டி வருவாயா படத்தின் கதை ஒரு இந்துவான கார்த்திக்கிற்கும், மலையாள கிறிஸ்தவரான ஜெஸ்ஸிக்கும் இடையேயான காதல் அதனால் அவர்களின் குடும்பங்களில் நிகழும் பிரச்சனைகள் மற்றும் அவர்கள் இருவரின் மன நிலையை விவரிக்கும் நிகழ்வுகளின் கோர்வையாக சொல்லப்படுகின்றது.

நடிப்பு 
 சிலம்பரசன் - கார்த்திக் சிவகுமார்
 த்ரிஷா - ஜெஸ்ஸி தேக்குட்டு
 கணேஷ் ஜனார்தனன் - கணேஷ், கார்த்திக்கின் நண்பர்
 கிட்டி - சிவகுமார், கார்த்திக்கின் அப்பா
 பாபு அந்தோனி - ஜோசப் தேக்குட்டு, ஜெஸ்ஸியின் அப்பா
 உமா பத்மநாபன் - திருமதி சிவகுமார், கார்த்திக்கின் அம்மா
 சமந்தா ருத் பிரபு - நந்தினி, கார்த்திக்குடன் பணிபுரியும் பெண்
 நாக சைதன்யா - அவராகவே, கார்த்திக் இயக்கும் திரைப்படத்தின் கதாநாயகன்
 கே. எஸ். ரவிக்குமார் - அவராகவே, கார்த்திக் இவரிடம் துணை இயக்குனராக பணியாற்றுகிறார்
 ஜனனி ஐயர் - கே.எஸ்.ரவிக்குமாரிடம் பணிபுரியும்  துணை இயக்குநர்

பாடல்கள் 

விண்ணைத்தாண்டி வருவாயா திரைப்படம் ஏ. ஆர். ரகுமான் இசையமைப்பினில் ஏழு பாடல்கள் கொண்டுள்ளது. இத்திரைப்படத்தின் உலகளாவிய இசை வெளியிட்டு விழா டிசம்பர் 19, 2009 அன்று லண்டனில் நடந்தது. அதன் பின் மீண்டுமொரு முறை சென்னையில் ஜனவரி 12, 2010 அன்று நடந்தது.

மேற்கோள்கள்

வெளி இணைப்புகள் 
 
 விண்ணைத்தாண்டி வருவாயா அதிகாரபூர்வதளம் 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழ் காதல் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
சிலம்பரசன் நடித்த திரைப்படங்கள்
திரிசா நடித்த திரைப்படங்கள்
கௌதம் மேனன் இயக்கிய திரைப்படங்கள்
ஆறகளூர்

ஆறகளூர் என்பது தமிழ்நாடு, சேலம் மாவட்டம் ஆத்தூர் வட்டத்தில் தலைவாசல் அருகே 6 கி.மீ. தொலைவில் அமைந்துள்ள ஒரு கிராமம். ஆறு அகழிகளால் சூழப்பட்டு இருப்பதால் அது ஆறகளூர் எனப் பெயர் பெற்றது.

விபரங்கள் 
சோழர் காலத்தில் (கி.பி.1100-களில்), அருகில் இருக்கும் கிராமங்களை உள்ளடக்கிய ஒரு குறு நாட்டின் தலைநகரமாக இவ்வூர் விளங்கியது. வாணக்கோவரையர் என்ற குறுநில மன்னனால் ஆட்சி செய்யப்பட்ட இந்த ஊரில் இன்றும் பிரசித்திப் பெற்ற காமநாதீஸ்வரர் ஆலயம் உள்ளது. வேறு எங்கும் இல்லாத வகையில் அட்ட பைரவர்களும் இந்த கோவிலில் அமைந்திருப்பது சிறப்பு.

2020 ஊராட்சி மன்றம் 
 தலைவர் - S. விஜயன்
 துணைத்தலைவர் - P. மணி@ சின்னசாமி
கவுன்சிலர் - K. ரவி@ மாதேஸ்வரன்
மா.கவுன்சிலர் - P. இளங்கோவன்
 உறுப்பினர் - R. சசிகலா ரமேஷ்    
 உறுப்பினர் - S. அகிலாண்டேஸ்வரி செந்தில்
 உறுப்பினர் - M . திவ்ய ப்ரியா மணிகண்டன்
 உறுப்பினர் - K.  பாலசுப்ரமணியம்
 உறுப்பினர் -  V. உஷா வேல்முருகன்
 உறுப்பினர் -  D. மணிமேகலை துரைமுருகன்
 உறுப்பினர் - K.  லட்சுமணன்
 உறுப்பினர் -  B. உஷா பாலு
 எழுத்தர் - N. உமாசங்கர்

மேற்கோள்கள்

சேலம் மாவட்டத்திலுள்ள கிராமங்கள்
குப்பிளான்

குப்பிளான் (Kuppilan) அல்லது குப்புழான் (Kuppuzhan) இலங்கையின் வட மாகாணத்தில் யாழ்ப்பாண மாவட்டத்தில் வலிகாமம் தெற்குப் பிரதேச சபைப் பிரிவிலும் யாழ்ப்பாண நகரில் இருந்து மேற்கே ஏறத்தாழ 9 கிலோமீற்றர் தொலைவில் அமைந்துள்ள ஒரு சிறிய கிராமம். வடக்கே குரும்பசிட்டி, கிழக்கே புன்னாலைக்கட்டுவன், மேற்கே ஊரெழு, மற்றும் புன்னாலைக்கட்டுவனின் ஒரு பகுதி, மேற்கே ஏழாலை ஆகிய கிராமங்களை எல்லைகளாகக் கொண்டுள்ளது. இதன் கிழக்கே பலாலி வீதியும் மேற்கே காங்கேசன்துறை வீதியும் அமைந்துள்ளன.

பெயர்க் காரணம்
அக்காலத்தில் இக்கிராமத்தில் குப்பிழாய் என்ற புல் வகையினம் ஏராளமாகக் காணப்பட்டது. குப்பிழாய் என்ற சொல் காலப்போக்கில் மருவி குப்பிளான் என்று வந்ததாக வரலாறு ஒன்று உள்ளது.

கிராம அலுவலர் பிரிவுகள்
குப்பிளானில் இரண்டு கிராம அலுவலர் பிரிவுகள் உள்ளன. அவையாவன:
 யா/210 குப்பிளான் தெற்கு
 யா/211 குப்பிளான் வடக்கு

இங்குள்ள கோயில்கள்

இக்கிராம நிர்வாக எல்லைக்கு உட்பட்ட பகுதிகளில் பத்துக்கும் மேற்பட்ட கோயில்கள் இருக்கின்றன. இவற்றுள் முக்கியமானவைகளாக,

கற்கரை கற்பக விநாயகர் கோயில்,
சொக்கவளவு சோதி விநாயகர் கோவில்,
கன்னிமார் கௌரி அம்பாள் கோவில்

ஆகியவை விளங்குகின்றன.

கல்வி நிலையங்கள்
குப்பிளான் விக்னேஸ்வரா மகா வித்தியாலயம்

சமூக நிலையங்கள்
விக்னேஸ்வரா சனசமூக நிலையமும் விளையாட்டுக் கழகமும்
குறிஞ்சிக்குமரன் சனசமூக நிலையமும் விளையாட்டுக் கழகமும்

விக்னேஸ்வரா சனசமூக நிலையம் ஈழப்போரின் பின் மறுசீரமைக்கப்பட்டுள்ளது. இங்கு நூல் நிலையமும் அமைந்துள்ளது.

பொருளாதாரம்
இங்குள்ள மக்கள் தமது விவசாய நிலங்களில் புகையிலை, வெங்காயம், மிளகாய், போஞ்சி, குரக்கன் ஆகிய பயிர்வகைகளைப் பயிரிட்டு வருகின்றனர். இங்குள்ள வீடுகளில் வரிக்கை இனப்பலாப்பழம், கறுத்தக்கொழும்பான் மாம்பழம் போன்றவை சிறப்பாக வளருகின்றன.

வெளி இணைப்புகள்
 குப்பிளான் இணையதளம் 

யாழ்ப்பாண மாவட்டத்திலுள்ள ஊர்களும், நகரங்களும்
யாழ்ப்பாண மாவட்டம்
முன்னேறட்டும் சிங்கப்பூர்

முன்னேறட்டும் சிங்கப்பூர் (மாஜுலா சிங்கப்பூரா) என்று தொடங்கும் பாடல் சிங்கப்பூர் நாட்டின் நாட்டுப்பண் ஆகும். சிங்கப்பூர் நகர அவையின் நிகழ்ச்சிகளில் பாடுவதற்காக 1958 ஆம் ஆண்டில் சுபிர் சயித் என்பார் இப் பாடலை இயற்றி இசையமைத்தார். 1959 ஆம் ஆண்டில் சிங்கப்பூர் தன்னாட்சி பெற்றபோது, இப்பாடலையே தீவின் பண்ணாகத் தெரிவு செய்தனர். 1965 ஆம் ஆண்டில் சிங்கப்பூருக்கு முழுமையான விடுதலை கிடைத்த பின்னர் முன்னேறட்டும் சிங்கப்பூர் பாடல் முறைப்படி நாட்டுப்பண்ணாகத் தெரிவு செய்யப்பட்டது. சட்டப்படி சிங்கப்பூரின் நாட்டுப்பண் அதன் மூலமான மலாய் மொழியிலேயே பாடப்பட வேண்டும் எனினும், ஏனைய அலுவலக மொழிகளான ஆங்கிலம், சீனம், தமிழ் ஆகியவற்றிலும் அதற்கு அதிகாரம் அளிக்கப்பட்ட மொழிபெயர்ப்புகள் உண்டு.

நாட்டுப்பண் மூன்று மொழிகளில்

மேற்கோள்கள் 

சிங்கப்பூர்
காணொளிக் கோப்பு உள்ள கட்டுரைகள்
சிங்கப்பூர்
கூட்டுழைப்பு

கூட்டுழைப்பு என்பது இரண்டு அல்லது அதற்கு மேற்பட்ட நபர்கள் அல்லது அமைப்புகள் இணைந்து ஒரே இலக்குக்காக சேர்ந்தியங்குவதாகும்.  பொதுவாக இணைந்து இயங்குவது பங்களாகிகள் தமது வளங்களை திறமையாகப் பயன்படுத்தி, அனைவரும் பயன்பெற உதவுகிறது. குடும்பம், வணிகம், அரசியல், கலையாக்கம் என பல தரப்பட்ட களங்களில் இணைவாக்கம் பயன்படுகிறது.

மேற்கோள்கள்

செயற்திட்ட மேலாண்மை
அரசறிவியல்
கூட்டுழைப்பு
சமசுகிருத இலக்கியங்கள் பட்டியல்

சமசுகிருத இலக்கியங்கள், வேத காலத்திலிருந்து படிப்படியாக வளர்ச்சி அடைந்து, இருபதாம் நூற்றாண்டு வரை வளர்ச்சியடைந்தது.  செம்மொழியான  சமசுகிருத மொழியில் முதலில் எழுதப்பட்ட சுருதிகளான வேதங்கள் மற்றும் உபநிடதங்கள், ஸ்மிருதிகளான பிரம்ம சூத்திரம், பகவத் கீதை முதலான மெய்யியல், இலக்கணம், இலக்கியம், அரசியல், வானவியல், சோதிடம், கலை, மருத்துவம் போன்ற நூல்களின்  பட்டியல்:

நான்கு வேதங்கள் (கிமு 1500 - கிமு 600) 
 ரிக் வேதம்
 யசுர் வேதம்
 சாம வேதம் 
 அதர்வண வேதம்

வேதத்தை விளக்குபவைகள்
 பிராமணம்
 சம்ஹிதைகள்
 ஆரண்யகம்

வேதாங்கங்கள்
 சீக்ஷா 
 வியாகரணம் 
 சந்தஸ் 
 நிருக்தம் 
 ஜோதிடம் 
 கல்பம்

வேதாந்தம்

பிரம்ம சூத்திரம்

உபநிடதங்கள்
 108 உபநிடதங்கள்

காவியங்கள் 
 மகாபாரதம்
 இராமாயணம்

கிருஷ்ணரின் உபதேச நூல்கள் 
 பகவத் கீதை
 உத்தவ கீதை

புராணங்கள் 

 பாகவத புராணம்
 பிரம்ம புராணம்
 பத்ம புராணம்
 விஷ்ணு புராணம்
 சிவ புராணம்
 வாயு புராணம்
 கருட புராணம்
 நாரத புராணம்
 அக்னி புராணம்
 பவிசிய புராணம்
 கந்த புராணம்
 பிரம்ம வைவர்த்த புராணம்
 மார்க்கண்டேய புராணம்
 வாமன புராணம்
 வராக புராணம்
 மச்ச புராணம்
 கூர்ம புராணம்
 பிரம்மாண்ட புராணம்

தரும சாத்திரங்கள் 
 சுக்கிரநீதி
 மனுதரும சாத்திரம்
 விதுர நீதி

இலக்கணம் & அகராதிகள் 
 அட்டாத்தியாயி
 அமரகோசம்

அரசியல்
 அர்த்தசாஸ்திரம்

யோக சாத்திரம்
 யோகக் கலை

கணிதம் & வானியல்

பாலியல் 
 காம சூத்திரம்

மருத்துவம்

நாடகம், வரலாறு & பிற

 அபிஞான சாகுந்தலம்
 மேகதூதம் 
 இரகுவம்சம்
 குமாரசம்பவம் 
 மாளவிகாக்கினிமித்திரம் 
 இராஜதரங்கிணி
 மத்தவிலாசம்
 மதுரா விஜயம்
 மிருச்சகடிகம்
 முத்ரா ராக்ஷஸம்
 விக்கிரமோவர்சியம்
 நைடதம்
 கிராதார்ஜுனியம்
  விவேகசூடாமணி

சமசுகிருத மொழி நூலாசிரியர்கள்

 வியாசர்
 பதஞ்சலி
 பாணினி
 அமரசிம்மன்
 பவபூதி
 பாஸ்கரராயர்
 பில்ஹணன் (கவிஞர்)
 யாஸ்கர்
 காளிதாசன்
 அஸ்வகோசர்
 சூத்திரகர்
 பாணபட்டர்
 ஸ்ரீஹர்ஷர்
 பரத முனிவர்
 பராசர முனிவர்
 பத்திரகிரியார்
 விசாகதத்தர்
 தண்டி
 வாத்சாயனர்
 வித்தியாபதி
 ஆரியதேவர்
 தேவிபிரசாத் திவிவேதி
 வால்மீகி
 சனத்குமாரர்
 யாக்யவல்க்கியர், யாக்யவல்க்கிய சூத்திரங்கள்
 கௌதமர், நியாய சூத்திரங்கள்
 கௌடபாதர்
 ஆதி சங்கரர்
 குமரிலபட்டர்
 பத்மபாதர்
 மந்தன மிஸ்ரர்
 வாசஸ்பதி மிஸ்ரர்
 வித்யாரண்யர்
 சாயனர்
 கங்கதேவி
 பாரவி

மேற்கோள்கள்

சமசுகிருத இலக்கியம்
சமசுகிருத நூல்கள்
சமசுகிருத நூலாசிரியர்கள்
இந்தியப் பட்டியல்கள்
இந்து சமய பட்டியல் கட்டுரைகள்
காரைதீவு (அம்பாறை)

காரைதீவு இலங்கையின் கிழக்கு மாகாணத்தில் உள்ள அம்பாறை மாவட்டத்தின் கிழக்குக் கரையோரமாய் அமைந்துள்ள ஒரு கிராமமாகும். இக்கிராமத்தைச் சுற்றி ஆறொன்று ஓடுவதாலும், முற்காலத்தில் காரைமரங்கள் நிறைந்து காணப்பட்டமையாலும் இது காரைதீவு என அழைக்கப்பட்டது. காரைதீவில் 17000 இற்கும் அதிகமான தமிழ் மக்கள் வசிக்கின்றனர்.2004 ஆம் ஆண்டு இடம்பெற்ற சுனாமியால் இது மிகவும் பாதிக்கப்பட்டது. சுமார் 2000  பேர் இறந்ததாக கூறப்படுகிறது.

சுவாமி விபுலானந்தர், சுவாமி நடராஜானந்தர், சித்தானைக்குட்டிச் சித்தர், சிவாச் சித்தர் போன்ற ஆன்மீகப் பெரியார்கள் வாழ்ந்த பெருமைவாய்ந்த கிராமம் இக்கிராமமாகும்.

மேற்கோள்கள்

வெளி இணைப்புகள் 

 கிழக்கிலங்கையின் காரைதீவின் இணைய நுழைவாயில்

அம்பாறை மாவட்டத்தில் உள்ள ஊர்களும், நகரங்களும்
அம்பாறை மாவட்டம்
நலந்தானா

நலந்தானா 1982 ஆம் ஆண்டு வெளிவந்த தமிழ்த் திரைப்படமாகும். துரையின் இயக்கத்தில் வெளிவந்த இத்திரைப்படத்தில் பிரபு, மேனகா மற்றும் பலர் நடித்திருந்தனர்.

சங்கர், கணேஷ் ஆகியோரின் இசையமைப்பில் உருவான பாடல்களை கவிஞர் புலமைப்பித்தன் இயற்றியிருந்தார்.

1982 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஆறாட்டுபுழா கோவில்

ஆறாட்டுபுழா கோவில் (Arattupuzha Temple) என்பது மிகவும் பழமை வாய்ந்த மற்றும் புகழ் பெற்ற ஸ்ரீ தர்மா சாஸ்தா கோவிலைக் குறிப்பதாகும், இக்கோவில் இந்தியாவில் உள்ள கேரள மாநிலத்தில், திரிச்சூர் நகரத்தில் இருந்து சுமார் 15 கிலோ மீட்டர்கள் தொலைவில் ஆறாட்டுபுழா என்ற கிராமத்தில் உள்ளது. திரிச்சூர் கொடுங்கல்லூர் சாலையில் அமைந்துள்ள தேவர் சாலை பேருந்து நிறுத்தத்தில் இருந்து கிழக்கே செல்லும் சாலையில் இரண்டு கிலோ மீட்டர் தொலைவில் இக்கோயில் அமைந்துள்ளது.

வரலாறு 
இந்தக் கோவில் 3000 ஆண்டுகள் பழமையானதாக கருதப்படுகிறது. ஆண்டு தோறும் கொண்டாடப் படும் மிகவும் பழமையானதும், புராதனமானதும் ஆன மிகவும் புகழ் பெற்ற "தேவமாலா" திருவிழா இந்தக் கோவிலின் விசேஷமான திருவிழா ஆகும், அப்பொழுது ஆறாட்டுபுழாவில் அனைத்து தேவர்களும் தேவதைகளும் வந்து சங்கமிப்பதாக (கூடுவதாக) ஐதீகம்.

உலகில் உள்ள அனைத்து தேவ வடிவங்களின் தெய்வீகத்தன்மையின் சாரம் மற்றும் சக்தி இந்த ஆலயத்தின் இறைவன் உட்கிரகித்துக் கொள்கிறார். இடது கால் மடங்கி இருக்க, வலது காலும் இடது காலின் அருகே மடங்கி இருக்கும் நிலையில், மேலும் இடது கை இடது துடையில் அமைந்திருக்க, இறைவன் அமைதியான நிலையில் அமர்ந்து காணப்படுகிறார், மேலும் அவரது வலது கையில் அம்ருத கலசத்தை ஏந்தி, வலது கால் முழங்காலில் அதை தாங்கி அமர்ந்துள்ளார்.

இராமரின் மிகவும் குருவான வசிட்டரின் அவதாரமாக ஆறாட்டுபுழா கோவிலில் இருக்கும் ஈசன் கருதப்படுகிறார். வேறு எந்த இறைவன்/ இறைவியின் சன்னிதானமும் காணப்படாத மிகவும் அரிதான கோவில்களில் இது ஒன்றாகும்.

மேற்கோள்கள்

திருச்சூர் மாவட்டத்திலுள்ள இந்துக் கோயில்கள்
வள்ளுவன் (சாதி)

வள்ளுவர் (Valluvar) அல்லது வள்ளுவன் எனப்படுவோர் தமிழ்நாட்டில் வாழுகின்ற ஒரு பட்டியல் சாதியினர் ஆவர்.

சோதிடம் கணித்துச் சொல்லுதல் கை ரேகை கொண்டு அகத்தியர், அத்திரி போன்ற சித்தர் வழியில் நாடி சோதிடம் பார்த்தல், மரபு வழி சித்த மருத்துவம், வாழ்வியல்  சடங்கு ஆசிரியர்களாகவும்  சில பாரம்பரிய வழிபாடுகளை கொண்டு தொழில்  செய்து வருகிறார்கள்.

வள்ளுவன் எனும் சாதி தமிழகத்தின் மிகப் பழமையான சாதிகளுள் ஒன்று. போகர் சித்தர் தனது போகர் ஏழாயிரம் என்ற நூலில் அவர் வாழ்ந்த காலத்தில் தமிழகத்தில் இருந்த சாதிகளின் பெயர்களை பட்டியலிட்டு உள்ளார். அச்சாதிகளில் வள்ளுவன் சாதியையும் குறிப்பிட்டிருக்கிறார்.  திருக்குறளை இயற்றிய திருவள்ளுவர் வள்ளுவன் சாதியில் தோன்றியவர் என்பதாலும், அவரது இயற்பெயர் அறியமுடியவில்லை என்பதாலும், அவர் தமது சாதிப் பெயரான வள்ளுவன் என்ற பெயரில் குறிப்பிடப்படுகிறார் என்பது ஆய்வாளர்களின் கருத்து.

வள்ளுவன் சாதியில் சிவ கோத்திரத்தார் வகையினர் தங்களது வள்ளுவன் சாதி ஐந்து சகோதரர்களைக் கொண்டு உருவானதாக தங்களது முன்னோர்களால் வழிவழியாக சொல்லப்பட்டிருப்பதாக தெரிவிக்கின்றனர். அதன் படி சகோதரர்களில் முதலாமவர் கச்சக் குலாவன், இரண்டாமவர் காக்ய நாய்க்கன், மூன்றாமவர் ஓடிவந்த செல்வன், நான்காமவர் பாலவராயன், ஐந்தாமவர் கூவம் சம்பந்தன். இந்த ஐந்து முன்னோர்களால் உருவாக்கப்பட்ட இச்சாதியில் இவ்வைந்து பெயர்களே தலைமை கோத்திரங்களாக இருக்கின்றன. மற்றவை கிளைக் கோத்திரங்கள். மற்ற சாதியினரைப் போன்றே இவர்களும் ஒரே கோத்திரத்தில் பெண் கொடுப்பது எடுப்பது இல்லை. இவர்கள் தங்களை நாயனார் என்றும் அழைத்துக் கொள்கிறார்கள். நாயனார் என்பது இச்சாதியினருக்கான பட்டம் என்று சொல்லப் படுகிறது. திருவள்ளுவர் நாயனார் என்று குறிப்பிடப்படுவதால் இவர்களும் தங்களை நாயனார் என்று அழைத்துக் கொள்கிறார்களா என்று தெரியவில்லை.

வரலாறு 
வள்ளுவன் இனத்தைப் பற்றிய வரலாறு முழுமையாகக் கிடைக்கப் பெறவில்லை. தொன்மையான இச்சாதியினர் பழங்காலத்தில் அரசர்களுக்கு மிகவும் நெருக்கமானவர்களாக இருந்துள்ளார்கள். அனைத்து விதமான நற்காரியங்களுக்கும் நேரம் காலத்தைக் கணித்துச் சொல்லும் அரசாங்க சோதிடர்களாகவும், அரசர்களின் நம்பிக்கைக்கு பாத்திரமானவர்களாகவும் இருந்திருக்கிறார்கள். கேரளாவில் உள்ள வள்ளுவநாடு இச்சாதியினர் பெற்றிருந்த பெருமைக்கு ஒரு எடுத்துக் காட்டாகும் என்கிறார்கள் ஆய்வாளர்கள்.

தொழில் 
தமிழகம் முழுவதும் வள்ளுவன் சாதியினர் ஒரே பெயரில் அழைக்கப்படுகிறார்கள் என்றாலும் சில இடங்களில் வேறு பெயர்களிலும் அழைக்கப் படுவதாகத் தெரிகிறது. தமிழகத்தில் இச்சாதியினர் தெற்கத்தியர், வடக்கத்தியர் என பிரிந்தே கிடக்கிறார்கள். தங்களை இன்னார் என்று தெரியப் படுத்திக் கொள்வதிலும் இவர்களுக்கு தயக்கம் இருப்பதாகவே தெரிகிறது. இவர்களில் பெரும்பாலோர் சோதிடத் தொழில் செய்து வருகிறார்கள். மேலும் வேளாண்மை, நாட்டு வைத்தியமும் செய்து வருகிறார்கள். இன்று இளைய தலைமுறையினர் போதிய கல்வி அறிவைப் பெற்றிருக்கின்றனர். காலச்சூழலுக்கு ஏற்ப அரசு மற்றும் தனியார் துறைகளில் பலர் பணியாற்றி வந்தாலும், பொருளாதாரத்தில் இவர்களில் பெருபான்மையோர் பின் தங்கிய நிலையிலேயே இருக்கிறார்கள்.

மேற்கோள்கள் 

சாதிகள்
தமிழரில் சாதிகள்
ஸ்ரீநாராயணபுரம் கோவில்

ஸ்ரீநாராயணபுரம் மகாவிஷ்ணு கோவில் (നാരായണപുരം) என்பது இந்தியாவில் கேரள மாநிலத்தில் காணப்படும் மிகவும் பழமையான விஷ்ணுவை வணங்கும் இந்து கோவிலாகும். இக்கோவில் அடூர் நகரில் இருந்து சுமார் 4 கிலோமீட்டர் தொலைவில் மணகலா என்ற இடத்தில் அமைந்துள்ளது. ஆண்டுதோறும் ஸ்ரீநாராயணபுரம் கோவிலில் கொண்டாடப்படும் தசாவதாரச்சார்த்து உற்சவம் மிகவும் பிரபலமானதாகும். இந்தத் திருவிழா பத்து நாட்களுக்கு நடைபெறும் மேலும் ஒவ்வொரு நாளும் மூலவர் மகாவிஷ்ணுவின் தசாவதாரங்களில் ஒரு அவதாரத்திற்கு அலங்காரம் சார்த்தப்பட்டு அந்த அவதாரம் சிறப்பாக பக்தர்களால் போற்றப்படும். கேரளத்தில் தசாவதாரச்சார்த்து உற்சவம் கொண்டாடப்படும் சில கோவில்களில் ஸ்ரீநாராயணபுரம் கோவில் ஒரு முக்கியமான பங்கை வகிக்கிறது.

ஆலப்புழை மாவட்டத்திலுள்ள விஷ்ணு கோயில்கள்
முல்லைக்கல் பகவதி கோவில்

முல்லைக்கல் பகவதி கோவில் எனவும், முல்லைக்கல் இராஜராஜேசுவரி கோயில் எனவும் அழைக்கப்படும் முல்லைக்கல் கோவில் (Mullakkal Temple) என்பது ஆலப்புழையில் அமைந்துள்ள ஓர் அம்மன் கோயில் ஆகும். இக்கோயில் முற்றத்தில் இந்துக்கள் அல்லாதவர்களுக்கும் அனுமதியுண்டு. இந்தக் கோவில் அன்னை ஸ்ரீ ராஜராஜேஸ்வரிக்கு அர்ப்பணம் செய்யப்பட்டதாகும். இந்தக் கோவிலில் ஒன்பது நாட்களுக்குக் கொண்டாடப்படும் நவராத்திரி திருவிழா மிகவும் முக்கியமானது. இந்தக் கோவிலை கேரள தேவஸ்வ வாரியம் பராமரித்து வருகிறது.

முல்லைக்கல் பகவதி கோவில், ஆலப்புழை நகரத்தின் மையத்தில் அமைந்துள்ளது. இங்கே காணப்படும் முல்லைச் செடிகளைப் பராமரிப்பதற்காக அன்னை பகவதி அடிக்கடி இங்கே வந்து காட்சியளித்ததாக மக்கள் நம்பிக்கை கொண்டுள்ளனர். ஒவ்வோர் ஆண்டும் இங்கு சிறப்பு என்ற பெயரில் 41 நாள் நீண்ட உற்சவம் கொண்டாடப்படுகிறது. அவற்றில் கடைசியாக வரும் 12 நாட்கள் மிகவும் முக்கியமானவை. இந்தத் திருவிழா நவம்பர் மாதத்தின் மத்தியில் துவங்கி, டிசம்பர் மாத இறுதி வாரத்தில் முடிவுறும்.

இவற்றையும் பார்க்கவும்
 ஆலப்புழை மாவட்டம்

மேற்கோள்கள்

வெளி இணைப்புகள்
 YouTube - முல்லைக்கல் இராஜராஜேசுவரி கோயில்

ஆலப்புழை மாவட்டத்திலுள்ள பகவதி அம்மன் கோயில்கள்
உருசிய இலக்கியம்

உருசிய மொழியில் எழுதப்பட்ட இலக்கியம் உருசிய இலக்கியம் ஆகும்.

வரலாறு 
முதன் முதலில் உருசிய மொழியில் 17 ம் நூற்றாண்டில் மத்தியில் இலக்கியப் படைப்புகள் வெளிவந்தன.  19 ம் நூற்றாண்டில் உருசிய மொழியில் பல முக்கிய படைப்புகள் வெளியாகின.  இந்த நூற்றாண்டே உருசிய இலக்கியத்தின் பொற் காலம் எனப்படுகிறது.  இக் காலத்தில் உருசிய மொழியின் உன்னத படைப்பாளிகளான அலெக்சாண்டர் புசுகின், லியோ ரொல்சுரோய், ஃபியோடார் டாசுரோவுசுகி போன்றோர் வாழ்னர்.  சோவியத் ஒன்றியத்தின் எழுச்சி உருசிய மொழிக்கு உலகில் கூடிய முக்கியத்துவத்தை தந்தது.  இக் காலப்பகுதியில் தமிழ் உட்பட்ட பல மொழிகள் உருசிய இலக்கியங்கள் மொழி பெயர்க்கப்பட்டன.  ஒப்பீட்டளவில், தற்போது உருசிய இலக்கியம் ஒரு தேக்க நிலையில் உள்ளது.

கருப்பொருட்கள் 
வாழ்கையில் வேதனை, இன்னல், துன்பம், அதில் இருந்து மீளுதல் உருசிய இலக்கியத்தின் ஒரு முக்கிய கருப்பொருளாக இருக்கிறது.  இருத்தலியல் கோட்பாடுகளை உருசிய இலக்கியத்தில் விரிவாகக் காணலாம்.

மேற்கோள்கள்

உருசிய மொழி
அல்லிநகரம் வீரப்ப அய்யனார் கோயில், தேனி

வீரப்ப அய்யனார் கோயில் தமிழ்நாடு, தேனி-அல்லிநகரம் நகராட்சிப் பகுதியில் அல்லிநகரத்திற்கு மேற்கே மலையடிவாரத்தில் மலையிலிருந்து வரும் வாய்க்கால் எனும் சிற்றாற்றின் கரையில் அமைந்துள்ளது. கோயில் சிறப்பான முறையில் கட்டப்பட்டிருந்தாலும் சுவாமியின் கருவறைக்கு மேல் மேற்கூரை அமைக்கப்படவில்லை. சுயம்பு தோற்றமாக உள்ள சுவாமி ஐயனார் சிவ அவதாரங்களில் ஒன்றாகக் கருதப்படுகிறார். பொதுவாக சுயம்புத் தோற்றத்திற்கு ஆகாய கங்கை அபிஷேகமே சிறப்பு என்பதால் இங்கு சுவாமி கருவறையின் மேல்பகுதி கூரையில்லாமல் அமைக்கப்பட்டுள்ளது.

சித்திரைத் திருவிழா
தேனி-அல்லிநகரம் நகராட்சிப் பகுதியிலுள்ள வீரப்ப ஐயனார் மலைக்கோவில் சித்திரை திருவிழா ஒவ்வொரு ஆண்டும் சித்திரை மாதம் முதல் நாளன்று கொண்டாடப்படுகிறது. வீரப்ப அய்யனார் சுவாமி முதல் நாள் தேனி - அல்லிநகரம் நகர்ப் பகுதியில் ஊர்வலமாக எடுத்துச் செல்லப்படுகிறார். சித்திரை முதல் நாள் காலை 9 மணியளவில் தேனி -அல்லிநகரம் பகுதியில் உள்ள கோவிலில் இருந்து வீரப்ப அய்யனார் சுவாமி குதிரை வாகனத்தில் மலர் அலங்காரம் செய்யப்பட்டு பக்தர்களின் காவடிகளுடன் ஊர்வலமாக  நகர் பகுதியில் இருந்து மலைக் கோயிலுக்கு எடுத்துச் செல்லப்படுகிறார். பகல் 2 மணியளவில் மலைக் கோவில் வளாகத்தைச் சென்றடைகிறது. இத்திருவிழாவில் பல்லாயிரக்கணக்கான பக்தர்கள் காவடி, இளநீர் காவடி, பால்குடம் போன்ற நேர்த்திக் கடனை நிறைவேற்றுகிறார்கள். 

வீரப்ப அய்யனாருக்கு உகந்த மலர் மல்லிகை என்பதால் பக்தர்கள் மல்லிகை மலரிலான மாலைகளை சுவாமிக்குப் பூசைப் பொருட்களுடன் கொண்டு சென்று வணங்குகின்றனர். வீரப்ப அய்யனாருக்குப் பிடித்த நைவேத்தியம் சர்க்கரைப் பொங்கல் என்பதால் கோயில் வளாகத்தில் பல இடங்களில் சர்க்கரைப் பொங்கல் வைத்தும் வழிபாடுகள் செய்யப்படுகின்றன. 

ஆடு உள்ளிட்ட பலிகள் இங்கு ஏற்றுக் கொள்வதில்லை. இருப்பினும் அருகில் உள்ள கருப்பசாமி கோயிலுக்குச் செய்வதாக இவ்வளாகத்தில் ஆடு, கோழி போன்றவை பலியிடப்பட்டு அசைவ உணவு உண்ணும் வழக்கம் கடைப்பிடிக்கப்படுகிறது.

சுயம்பு வடிவ வளர்ச்சி
சுயம்பு வடிவிலான வீரப்ப அய்யனார் வளர்ச்சி அடைந்து வருவதாக இங்குள்ள கோயில் பூசாரிகள் தெரிவிக்கின்றனர். இந்த சுவாமிக்காகப் பல ஆண்டுகளுக்கு முன்பு செய்யப்பட்ட கிரீடம், ஒட்டியாணம் போன்றவைகளைத் தற்போது இலகுவாக போட முடியவில்லை என்பதைக் கொண்டு சுயம்பு வடிவத்தின் வளர்ச்சியை அறியலாம் என்றும் அவர்கள் சொல்கின்றனர்.

நம்பிக்கைகள்
கோயில் வளாகத்தில் குறி சொல்வது பிரபலமாக கருதப்படுகிறது. தங்கள் மனதில் உள்ள குறைகள், ஆதங்கங்கள், தவறுகள் போன்றவைகளை உருக்கமாக வேண்டிக் கொண்டால் நிவர்த்தியாகும் என்பதும் இங்கு வரும் பக்தர்கள் சிலரின் நம்பிக்கை.

தமிழகத்தில் உள்ள பிற அய்யனார் ஆலயங்கள் 
ஸ்ரீ பெருங்காரையடி மீண்ட அய்யனார் கோவில் புதுக்கோட்டை, குளமங்கலம்.

உசாத்துணை
முத்துக்கமலம் இணைய இதழில் வெளியான வீரப்ப அய்யனார் கோயில் கட்டுரை

தேனி மாவட்டத்திலுள்ள கிராமக் கோயில்கள்
சேனாங்காவு பகவதி கோவில்

ஸ்ரீ சேனாங்காவு பகவதி கோவில் (ശ്രീ ചേനാങ്കാവ് ഭഗവതി ക്ഷേത്രം) கேரளத்திலுள்ள ஒரு பிரபலமான கோவிலாகும். இக்கோவில் வட கேரளத்தில், பய்யனூர் என்ற ஊரின் அருகில் அமைந்துள்ள கொறோம் என்ற கிராமத்தில் நிலைகொண்டுள்ளது. இக்கோவில் ஒவ்வொரு ஆண்டும் ஏப்ரல் மாதத்தில் கொண்டாடப்படும் விஷு மகோத்சவம் மற்றும் சப்தாக வாயனைக்குப் பெயர் போனதாகும், இரண்டும் ஏப்ரல் மாதத்தில் ஒரே நேரத்தில் நடைபெறுகின்றன.

ஒவ்வொரு ஆண்டும் நவராத்திரித் திருவிழா விமரிசையாகக் கொண்டாடப்படுகிறது. இங்கே வரும் பக்தர்கள் "வலிய குருதி" என்ற வழிபாட்டை பகவதிக்கு செலுத்துவது இங்கே இறைவிக்கு செலுத்தும் முக்கிய வழிபாடாகும்.

கேரள இந்துக் கோயில்கள்
இலயோலாக் கல்லூரி, சென்னை

இலயோலாக் கல்லூரி  இந்தியாவின் தமிழ்நாடு மாநிலத்தலைநகர் சென்னையில் உள்ள இயேசு சபையினரால் (Jesuit) நடத்தப்படும் ஒரு கல்விக்கூடமாகும்.  இந்தியாவின் மதிப்புமிக்க உயர்நிலை கல்விக்கூடங்களில் ஒன்றாகக் கருதப்படுகிறது. கல்லூரியில் கலை, அறிவியல்,வணிகம் ஆகியத் துறைகளில் பட்டப்படிப்பு மற்றும் பட்டமேற்படிப்புக்கள் கற்பிக்கப்படுகின்றன. சென்னைப் பல்கலைக்கழகத்துடன் இணைக்கப்பட்ட தன்னாட்சி கல்வி நிறுவனமாக 1978ஆம் ஆண்டு நிலை உயர்த்தப்பட்டுள்ளது.

வரலாறு

இலயோலா கல்லூரி 1925ஆம் ஆண்டு  பிரெஞ்ச்  ஜெசுட், வணக்கத்திற்குரிய அருட்தந்தை பிரான்சிஸ் பெட்ரம் அவர்களால் துவக்கப்பட்டது.  இந்த முயற்சியில் ஆக்சுபோர்டு பல்கலைக்கழகம், கேம்பிரிச் பல்கலைக்கழகம் மற்றும் இலண்டன் பொருளாதாரப் பள்ளி இவற்றில் கல்வி கற்ற கிறித்துவின் குமுகாயத்தினர் சிலர் அவருக்குத் துணையாக இருந்தனர்.

சில குறிப்பிடத்தக்க முன்னாள் மாணவர்கள்

அரசுச் சேவைகள் 
உ. சகாயம், இந்திய ஆட்சிப் பணி அதிகாரி [IAS]

அரசியலில்
இராமசாமி வெங்கட்ராமன், முன்னாள் இந்தியக் குடியரசுத் தலைவர்
சி. ரங்கராஜன்,  முன்னாள் ஆளுனர், பாரத ரிசர்வ் வங்கி
ப. சிதம்பரம்,  முன்னாள் உள்துறை அமைச்சர்
தயாநிதி மாறன், முன்னாள் ாடாளுமன்ற உறுப்பினர், அமைச்சர் (துணித்துறை), இந்திய அரசு

வணிகத்தில்
வர்கீஸ் குரியன், இந்தியாவின் வெண்புரட்சியின் வடிவமைப்பாளர்.
சி. கே. பிரகலாத்,   மேலாண்மை ஆசிரியர்
கலாநிதி மாறன், சன் தொலைக்காட்சி நெட்வொர்க்ஸ்

விளையாட்டில்
விசுவநாதன் ஆனந்த், உலக சதுரங்க சாதனையாளர்
விஜய் அமிர்தராஜ்,  டென்னிஸ் வீரர்
இராமநாதன் கிருஷ்ணன், டென்னிஸ் வீரர்
ரமேஷ் கிருஷ்ணன்,  டென்னிஸ் வீரர்
சரத் கமல், இந்திய மேசைப்பந்தாட்ட வீரர்

சமயம்
டி. சைமன் லூர்துசாமி, உரோமன் கத்தோலிக்க திருச்சபையின் கர்தினால்

இதழியலில்
நரசிம்மன் ராம்,  இதழியலாளர், த இந்து நாளிதழின் முதன்மை ஆசிரியர்
பி. சாய்நாத்,த இந்து நாளிதழின் ஊரகச் செய்தி ஆசிரியர் மற்றும் மக்சேசே பரிசு பெற்றவர்.

நாடகம் மற்றும் திரைக்கலைஞர்கள் 
 அரவிந்த சாமி, நடிகர்
 சூர்யா சிவகுமார்,  நடிகர்
 விக்ரம்,  நடிகர்
 யுவன் சங்கர் ராஜா, திரை இசையமைப்பாளர்
 கே. வி. ஆனந்த்,  ஒளிப்பதிவாளர்
 கார்த்திக் ராஜா, திரை  இசையமைப்பாளர்
 எஸ். ஜே. சூர்யா,  திரைப்பட இயக்குநர் மற்றும் நடிகர்
 மகேஷ் பாபு, நடிகர்
 ஜெயம் ரவி, நடிகர்
 விஷால் ரெட்டி,  நடிகர்
 விஷ்ணுவர்த்தன், இயக்குநர்
 பலோமா ராவ், நடிகை
 விஜய் வசந்த்,  நடிகர்
 சிபிராஜ்,  நடிகர்
 டி.இமான்,  திரை  இசையமைப்பாளர்
 பிரபு, நடிகர்
 விஜய் ஆண்டனி,  திரை  இசையமைப்பாளர்

வெளியிணைப்புகள்

இலயோலாக் கல்லூரி இணையதளம்
அதிகாரபூர்வமற்ற வேதியியல் முன்னாள் மாணவர் வலைப்பதிவு
கல்லூரியின் இணைய செய்தித்தாள்

தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்‎
சென்னையில் உள்ள பல்கலைக்கழகங்களும் கல்லூரிகளும்
இயேசு சபையின் கல்வி நிறுவனங்கள்
சென்னைப் பல்கலைக்கழக இணைவுக்கல்லூரிகள்
இராமநாதன் கிருஷ்ணன்

இராமநாதன் கிருஷ்ணன் (பிறப்பு 11 ஏப்ரல் 1937, சென்னை,  இந்தியா)  இந்தியாவின் ஓய்வுபெற்ற டென்னிஸ் விளையாட்டு வீரராவார். 1950களிலும் 1960களிலும் உலகின் முன்னணி டென்னிஸ் வீரர்களுடன் விளையாடியவர்.

விளையாட்டுத் தொழில்
இவர் தமது தந்தை டி.கே. இராமநாதனிடம் டென்னிஸ் பயின்றார். விரைவிலேயே பல இளநிலை டென்னிஸ் பட்டங்களை வென்று தேசிய அளவில் கவனிக்கப்பட்டார்.

விம்பிள்டன்
1954ஆம் ஆண்டு விம்பிள்டனில் சிறுவர் ஒற்றையர் பட்டத்தைப் பெற்ற முதல் ஆசியர் என்ற பெருமையைப் பெற்றார். 1959ஆம் ஆண்டு, ஆண்கள் ஒற்றையர் போட்டியில் மூன்றாம் சுற்று வரை முன்னேறினார். அதே ஆண்டு இந்தியாவில் நடந்த  டேவிஸ் கோப்பைப் போட்டியில் விம்பிள்டனில் இரண்டாவதாக வந்த ராட் லேவரை நான்கு செட்களில் வீழ்த்தினார்.. 1960ஆம் ஆண்டு விம்பிள்டன் தரவரிசையில் ஏழாவது இடம்பிடித்த கிருஷ்ணன் அரையிறுதியில் அந்த ஆண்டு கோப்பையை வென்ற நீல் பிரேசரிடம் தோற்றார்.. 1961 ஆம் ஆண்டு, மீண்டும் அரையிறுதியில் ஆடிய கிருஷ்ணன் ராட் லேவரிடம் தோற்றார். 1962ஆம் ஆண்டு விம்பிள்டன் தரவரிசையில் நான்காம் இடத்தைப் பிடித்தநிலையில் போட்டி இடையிலேயே  கால் காயம் காரணமாக விலக வேண்டி வந்தது..

டேவிஸ் கோப்பை
கிருஷ்ணன் 1966ஆம் ஆண்டு டேவிஸ் கோப்பை இறுதியாட்டம் செல்ல  பங்கெடுத்த அணியில் முதன்மை ஆட்டக்காரராக இருந்தார்.மண்டலங்களிடையேயான போட்டியில் இந்தியா மேற்கு செருமனியை வென்று அதிர்ச்சிக்குள்ளாக்கியது. அரையிறுதியில் கொல்கத்தாவில் பிரேசிலுடனான ஆட்டத்தில் இரு அணிகளும் தலா இரு ஆட்டங்கள் வென்ற நிலையில் போட்டி முடிவு கிருஷ்ணனுக்கும் தாமஸ் கோக்கிற்குமிடையே நடந்த ஆட்டத்தை சார்ந்திருந்தது.கோக் இரண்டுக்கு ஒன்று என்று செட்டளவிலும் நான்காவது செட்டில் 5-2  என்ற ஆட்ட அளவிலும் முன்னணியில் இருந்தார். மறக்க முடியாத விளையாட்டை விளையாடி கிருஷ்ணன் நான்காவது செட்டை 7-5 என்ற கணக்கில் வென்று போட்டியையும் வென்றார்..  1953 க்கும் 1975க்கும் இடையே கிருஷ்ணன் டேவிஸ் கோப்பை விளையாட்டுகளில் தொடர்ந்து விளையாடி 69-28 என்ற வெற்றிக் கணக்கை நிலைநாட்டினார்..

இந்திய தேசிய டென்னிஸ் போட்டிகளில் எட்டு ஆண்டுகள் தொடர்ச்சியாக வென்றுள்ளார்.

விருதுகள்
கிருஷ்ணன் 1961ஆம் ஆண்டு அருச்சுனா விருது, 1962ஆம் ஆண்டு பத்மஸ்ரீ மற்றும் 1967ஆம் ஆண்டு பத்ம பூசண் பெற்றிருக்கிறார்.

புத்தகம்
கிருஷ்ணன் தமது மகன் ரமேஷ் கிருஷ்ணன் மற்றும் நிர்மல் சேகர் இவர்களுடன் இணைந்து 'ஓர் டென்னிஸ் தொடுகை:டென்னிஸ் குடும்பமொன்றின் கதை (A touch of tennis:  The story of a tennis family)' என்ற புத்தகத்தை எழுதியுள்ளார்.. மூன்று தலைமுறைகளின் டென்னிஸ் சாதனைகளை வெளிக்கொணரும் இப்புத்தகத்தை பெங்குவின் பதிப்பகம் வெளியிட்டுள்ளது..

தற்போது
தற்போது கிருஷ்ணன் சமையல்வாயு வினியோக நிறுவனமொன்றை சென்னையில் நடத்தி வருகிறார்.

மேற்கோள்கள்

<references>

இந்திய டென்னிஸ் வீரர்கள்
1937 பிறப்புகள்
வாழும் நபர்கள்
ஆசப் அலி

ஆசப் அலி (11 மே 1888 [1] - 2 ஏப்ரல் 1953) ஒரு இந்திய சுதந்திரப் போராளி மற்றும் பிரபல இந்திய வழக்கறிஞர். 
இவர் இரவீந்திரநாத் தாகூரின் சொந்தக்காரர்.

கல்வி
இவர் இவர் தில்லி புனித ஸ்டீவன் கல்லூரியில் கல்வி கற்றவர். இங்கிலாந்தில் உள்ள லிங்கன் சட்டக்கல்லூரியில் இருந்து சட்டம் பயில அழைக்கப்பட்டார்.

சுதந்திரத்திற்க்கு முன் பதவியில்
 முஸ்லீம் தேசியவாதக் கட்சியின் உறுப்பினராக 1935 இல் மத்திய சட்டமன்றத்திற்க்கு தேர்ந்தெடுக்கப்பட்டார். முஸ்லீம் லீக் வேட்பாளருக்கு எதிராக காங்கிரஸ் வேட்பாளராக மீண்டும் தேர்ந்தெடுக்கப்பட்டார், மத்திய சட்டமன்ற துணைத் தலைவராகவும் தேர்ந்தெடுக்கப்பட்டார். 
இவர் பகத் சிங் மற்றும் பாதுகேஷ்வர் தத் ஆகியோருக்காக வாதாடியது குறிப்பிடத்தக்கது.
 1946 செப்டம்பர் 2 முதல் ஜவஹர்லால் நேரு தலைமையிலான இந்திய இடைக்கால அரசாங்கத்தில் ரயில்வே மற்றும் போக்குவரத்து துறைக்கான பொறுப்பாளராக இருந்தார்.

இந்திய சுதந்திரப் போராட்டத்தில்
 1942 ஆம் ஆண்டு அகில இந்திய காங்கிரஸ் கட்சியின் தலைமையில் நடைபெற்ற [ஒத்துழையாமை இயக்கம்|ஒத்துழையாமை இயக்கத்தில்]] பங்குபெற்றமையால் பல முறை சிறைசென்றார். .
 ஜவஹர்லால் நேரு மற்றும் காங்கிரஸ் செயற்குழுவின் மற்ற உறுப்பினர்களுடன் அகமதுநகர் கோட்டை சிறையில் அவர் தடுப்பு காவலில் வைக்கப்பட்டார்.

சுதந்திரத்திற்க்குப்பின் பதவியில்
 சுதந்திரத்திற்க்குப்பின் ஒரிசா மாநிலத்தின் ஆளுநராக பணியாற்றியிருக்கிறார். 
 பிப்ரவரி 1947 முதல் ஏப்ரல் 1947 வரை அமெரிக்காவிற்கான முதல் இந்தியத் தூதராக பணியாற்றினார்.

திருமணம்
1928 ஆம் ஆண்டு அருணா கங்குலி என்பவரை திருமணம் செய்து கொண்டார். அருணா இவரை விட 22 வயது இளையவர் ஆவார்.

இறப்பு
ஏப்ரல் 2, 1953 அன்று சுவிட்சர்லாந்திற்கான இந்தியாவின் தூதராக பணியாற்றியபோது பெர்ன் நகரில் இறந்தார். 

 1989 ஆம் ஆண்டில், இந்தியா அரசு அவரது நினைவு தபால் தலையினை வெளியிட்டது. 
 அவரது மனைவி அருணா ஆசப் அலிக்கு இந்தியாவின் மிக உயர்ந்த சிவில் விருதான  பாரத ரத்னா வழங்கி கவுரவிக்கப்பட்டார்.

மேற்கோள்கள்

1888 பிறப்புகள்
1953 இறப்புகள்
தில்லி அரசியல்வாதிகள்
இந்திய முஸ்லிம்கள்
20 ஆம் நூற்றாண்டு இந்திய வழக்கறிஞர்கள்
வசந்தகால பறவை

வசந்தகால பறவை (Vasanthakala Paravai) 1991 ஆம் ஆண்டு வெளிவந்த தமிழ்த் திரைப்படமாகும். பவித்ரனின் இயக்கத்தில் வெளிவந்த இத்திரைப்படத்தில் ரமேஷ் அரவிந்த், சரத்குமார் மற்றும் பலர் நடித்திருந்தனர்.

நடிகர்கள் 
 சரத்குமார் - உமாவின் அண்ணன் ராஜேஷ் வேடத்தில்  .
 ரமேஷ் அரவிந்த் - இரவி
 ஷாலி - உமா
 கவுண்டமணி  சார்லியின் மாமா  
 ராஜன் பி. தேவ் -  ஆய்வாளர் 
 கிட்டி - உமாவின் மாமா
 மேஜர் சுந்தர்ராஜன் - நீதிபதி
 சத்தியப்பிரியா -  உமாவின் அம்மா
 கே. கே. சௌந்தர் - இரவியின் மாமா
 வி. கே. ராமசாமி - உமாவின் தாத்தா  
 சார்லி - இரவியின் நண்பன்  
 சி. ஆர். சரஸ்வதி - உமாவின் வழக்கறிஞர்
 பிரபுதேவா - நடனக் கலைஞர்

தயாரிப்பு 
இப்படம் இயக்குநர் பவித்ரன் மற்றும்  தயாரிப்பாளர் கே. டி. குஞ்சுமோன் ஆகியோருக்கு தமிழ்த் திரைப்பட அறிமுகமாகும்.

பாடல்கள் 
இத்திரைப்படத்திற்கு தேவா இசையமைத்தார்.அனைத்துப் பாடல்களையும் கவிஞர் வாலி இயற்றினார்.

மேற்கோள்கள் 

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
சரத்குமார் நடித்த திரைப்படங்கள்
கவுண்டமணி நடித்த திரைப்படங்கள்
வி. கே. ராமசாமி நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
சார்லி நடித்த திரைப்படங்கள்
பிரபுதேவா நடித்த திரைப்படங்கள்
பேரழகன் (திரைப்படம்)

பேரழகன் (Perazhagan) 2004 ஆம் ஆண்டு நவம்பர் மாதம் 24 ஆம் தேதியன்று வெளிவந்த தமிழ்த் திரைப்படமாகும். சசி சங்கரின் இயக்கத்தில் வெளிவந்த இத்திரைப்படத்தில் சூர்யா (மாறுபட்ட இரு வேடங்களில்), ஜோதிகா (மாறுபட்ட இரு வேடங்களில்), மற்றும் விவேக், மனோரமா, மற்றும் பலர் நடித்திருந்தனர்.

பழனிபாரதி, கபிலன், பா.விஜய், தாமரை, சிநேகன் ஆகியோரின் பாடல்களுக்கு யுவன் சங்கர் ராஜா இசையமைத்திருந்தார்.

தமிழக அரசின் சிறந்த நடிகைக்கான விருது ஜோதிக்காவுக்கு கிடைத்தது.

மேற்கோள்கள்

வெளி இணைப்புகள் 
 

2004 தமிழ்த் திரைப்படங்கள்‎
சூர்யா நடித்துள்ள திரைப்படங்கள்
மனோரமா நடித்த திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
ஜோதிகா நடித்த திரைப்படங்கள்
விவேக் நடித்த திரைப்படங்கள்
மனோபாலா நடித்த திரைப்படங்கள்
தலைவாசல் விஜய் நடித்த திரைப்படங்கள்
மாளவிகா நடித்த திரைப்படங்கள்
விஜய் வசந்த்

விஜய் வசந்த் (Vijay Vasanth) (பிறப்பு: மே 20, 1983) ஓர்  இந்திய திரைப்பட நடிகர் மற்றும் மாதிரிஅழகர் (model). இவர் புகழ்பெற்ற வணிக நிறுவனமான வசந்த் & கோவின் உரிமையாளர் எச். வசந்தகுமாரின் மகன் ஆவார்.. இவர் தமிழ்த் திரைப்படங்களில் நடித்துள்ளார். தற்போது இவர் வசந்த் & கோவின் நிர்வாக இயக்குநராக உள்ளார். இவர் கன்னியாகுமரி நாடாளுமன்ற தொகுதி உறுப்பினர் ஆவார்.

தனிப்பட்ட வாழ்க்கை 
விஜய் வசந்த்  மே 20, 1983 சென்னையில் பிறந்தார். இவரின் தந்தை எச். வசந்தகுமார் .இவர் வசந்த்& கோவின் நிறுவனத் தலைவர் ஆவார். மேலும் இவர் இந்திய தேசிய காங்கிரசு சார்பாகத் தேர்தலில் போட்டியிட்டு கன்னியாகுமரி தொகுதியின் நாடாளுமன்ற உறுப்பினராக உள்ளார்.

தொழில் வாழ்க்கை 
இவரின் தந்தை எச். வசந்தகுமார், வசந்த்& கோ எனும் நிறுவனத்தை 1978 ஆம் ஆண்டில் துவங்கினார். தற்போது இந்த நிறுவனம் தமிழ்நாடு, புதுச்சேரி, கேரளம், ஆந்திரப் பிரதேசம் மற்றும் கேரளம் ஆகிய மாநிலங்களில் மொத்தம் 71 கிளைகள் கொண்டுள்ளன. இந்த நிறுவனம் 2016 ஆம் ஆண்டில் சுமார் 1000 கோடி ரூபாய் அளவிற்கு விற்பனை செய்துள்ளது. விஜய் வசந்த் தற்போது  வசந்த் & கோவின் நிர்வாக இயக்குநராக உள்ளார். இவரின் தந்தை  வசந்த் தொலைக்காட்சியை 2008 ஆம் ஆண்டில் தொடங்கி நடத்தி வருகிறார்.

திரை வாழ்க்கை

2007 
2007 ஆம் ஆண்டில் சென்னை 600028 எனும் திரைப்படத்தில் இவர் அறிமுகமனார். இந்தத் திரைப்படத்தை வெங்கட் பிரபு  இயக்கினார். இந்தத் திரைப்படத்தில் ஜெய், சிவா, பிரேம்ஜி அமரன்,இளவரசு, விஜயலட்சுமி (நடிகை) ஆகியோர் முக்கியக் கதாப்பத்திரத்தில் நடித்தனர். இந்தத் திரைப்படத்தை எஸ். பி. பி. சரண் மற்றும் சிங்கப்பூரில்  சிறந்த தயாரிப்பாளருக்கான விருது பெற்ற ஜே கே சரவணா ஆகியோர் இணைந்து தயாரித்தனர். இதற்கு யுவன் சங்கர் ராஜா மற்றும் பிரேம்ஜி அமரன் ஆகியோர் இசையமைத்த இந்தத் திரைப்படம் ஏப்ரல் 27, 2007 இல் வெளியாகி பெரும் வெற்றி பெற்றது. மேலும் விஜய் வசந்த், கோபி எனும் கதாப்பத்திரத்தில் நடித்திருந்தார். 

இதே ஆண்டில் தோழா எனும் திரைப்படத்தில் நடித்தார். இந்தத் திரைப்படத்தை இந்தத் திரைப்படத்தை சுந்தரேஷ்வரன் என்பவர்  இயக்கினார். இந்தத் திரைப்படத்தில் நிதின் சத்யா, பிரேம்ஜி அமரன், அஜய் ராஜ் ஆகியோருடன் இவரும் இணைந்து முக்கியக் கதாப்பத்திரத்தில் நடித்தனர். இந்தத் திரைப்படத்தை எம்.பழனி, எஉரேஷ்குமார், பாஸ்கரன் மற்றும் பரமசிவன்  ஆகியோர் இணைந்து தயாரித்தனர். பிரேம்ஜி அமரன் இசையமைத்த இந்தத் திரைப்படம்  ஏபரல் 11, 2008 இல் வெளியானது.

2008 
2008 ஆம் ஆண்டில்மீண்டும் வெங்கட் பிரபுவின் இயக்கத்தில் சரோஜா திரைப்படத்தில் ஒரு சிறிய வேடத்தில் நடித்தார். இந்தத் திரைப்படத்திற்கும் யுவன் சங்கர் ராஜா இசையமைத்தார்.

2017 
2017 ஆம் ஆண்டில் இவர் ஏற்கனவே உரிமை பெற்று வைத்திருந்த வேலைக்காரன் எனும் தலைப்பினை தாங்கள் இயக்கும் படத்திற்குத் தருமாறு இயக்குநர்   மோகன் ராஜா கேட்டுள்ளார். இதற்கு விஜய் வசந்த் சம்மதம் தெரிவித்தார். பின் இந்தத் திரைப்படத்தில் சிவகார்த்திகேயனின் நண்பனாக பாக்யா எனும் கதாப்பத்திரத்தில் நடிக்க ஒப்பந்தம் ஆனார். இந்தத் திரைப்படத்தில்  சிவ கார்த்திகேயன், பகத் பாசில் மற்றும் நயன்தாரா ஆகியோர் முக்கியக் கதாப்பத்திரத்தில் நடித்தனர்.அனிருத் ரவிச்சந்திரன் இசையமைத்த இது விமர்சன ரீதியிலாகவும் வியாபார ரீதியிலும் நல்ல வரவேற்பைப் பெற்றது.

மேற்கோள்கள்

வெளி இணைப்புகள் 
 

தமிழ்த் திரைப்பட நடிகர்கள்
1983 பிறப்புகள்
தமிழ்நாட்டுத் திரைப்பட நடிகர்கள்
தமிழ்நாட்டைச் சேர்ந்த மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
பலோமா ராவ்

பலோமா ராவ்  சென்னையில் வாழும் ஓர் இந்திய  இசை காணொளித் தொகுப்பாளர் (VJ) மற்றும் நடிகை.

வாழ்க்கை
சென்னையிலுள்ள இலயோலாக் கல்லூரியில் காட்சித் தொடர்பியலில் இளங்கலை அறிவியல் பட்டம் பெற்ற பலோமா, நாடகக் கலைஞராக தமது வாழ்க்கையைத் தொடங்கினார். 2004ஆம் ஆண்டு எஸ் எஸ் மியூசிக் என்ற தொலைக்காட்சியில் காணொளித் தொகுப்பாளராக பணியாற்றினார். அவர் தொகுத்தளித்த ஃபர்ஸ்ட் ஃப்ரேம், ஆட்டோகிராப், ஜஸ்ட் கனெக்ட் ஆகிய நிகழ்ச்சிகள் பரவலான வரவேற்பைப் பெற்றன.  உன்னாலே உன்னாலேஎன்ற தமிழ்த் திரைப்படத்தில் நடித்து புகழ்பெற்றார்.

திரைப்படங்கள்

மேற்கோள்கள்

தமிழ்த் திரைப்பட நடிகர்கள்
வாழும் நபர்கள்
1986 பிறப்புகள்
இந்தியத் திரைப்பட நடிகைகள்
சென்னை நடிகைகள்
விஷ்ணுவர்த்தன் (இயக்குநர்)

விஷ்ணுவர்த்தன் குலசேகரன், பரவலாக விஷ்ணுவர்த்தன் (Vishnuvardhan), ஓர் இந்தியத் திரைப்பட இயக்குநர். ராம் கோபால் வர்மா, மணிரத்னம், சந்தோஷ் சிவன் ஆகியோருடன் பணியாற்றிய விஷ்ணுவர்த்தன் 2003ஆம் ஆண்டு குறும்பு படம் மூலம் தமது இயக்குநர் வாழ்வைத் தொடங்கினார். அறிமுகப் படம் வணிக ரீதியில் வெற்றியடையாத நிலையில் அடுத்து வெளியாகிய அறிந்தும் அறியாமலும்(2005),பட்டியல் (2006) மற்றும் பில்லா (2007) ஆகியன வணிக ரீதியில் வெற்றி பெற்றது. பவன் கல்யான் முதன்மைக் கதாப்பாத்திரத்தில் நடித்த பாஞ்சா (2011) மற்றும் ஆரம்பம் ஆகிய திரைப்படங்கள் வணிக ரீதியில் வெற்றி பெற்றது.  முதல் இந்தித் திரைப்படமான சேர்சா  நேர்மறையான விமர்சனனங்க்லளைப் பெற்றது.

திரைப்படங்கள்

மேற்கோள்கள்

வெளியிணைப்புகள்
 
 Conversation with Director Vishnuvardhan
 An interview with Vishnuvardhan 

தமிழ்த் திரைப்பட இயக்குநர்கள்
தஞ்சாவூர் மாவட்ட நபர்கள்
வாழும் நபர்கள்
இந்தியத் திரைப்பட இயக்குநர்கள்
சென்னை நடிகர்கள்
சென்னைத் திரைப்பட இயக்குநர்கள்
1976 பிறப்புகள்
எஸ். ஜே. சூர்யா

எஸ். ஜே. சூர்யா என்ற திரைப்பெயர் கொண்ட செல்வராஜ் ஜஸ்டின் பாண்டியன் ஓர்  இந்திய  திரைப்பட இயக்குநர்,  திரைக்கதை ஆசிரியர்,  நடிகர்,  மற்றும் திரைப்படத் தயாரிப்பாளர். தமிழ், திரைப்படத்துறையான கோலிவுட்டில் புகழ்பெற்ற இயக்குநரும் ஆவார்.

தனிப்பட்ட வாழ்க்க 
ஜஸ்டின் செல்வராஜ் பாண்டியன் எனப் பெயரிடப்பட்ட எஸ்.ஜே. சூர்யா, தமிழ்நாட்டின் தென்காசி மாவட்டம், வாசுதேவநல்லூரில் ஒரு தமிழ் கிறிஸ்தவக் குடும்பத்தில் ஜூலை 20, 1968 அன்று பிறந்தார். அவரது பெற்றோர் சம்மனசு பாண்டியன் மற்றும் ஆனந்தம், அவரது இரண்டு மூத்த உடன்பிறப்புகளுடன் அவரை வளர்த்தனர்: செல்வி என்ற சகோதரி மற்றும் விக்டர் என்ற சகோதரர்.

திரைப்பட வாழ்வு 
சூர்யாவின் முதல் திரைப்படம் வாலி பெரும் வெற்றிகண்டது. அடுத்து வந்த குஷி, தமிழ், தெலுங்கு இரு மொழிகளிலும் பெரும் வெற்றியடைந்தபோதும்  இந்தியில் எடுக்கப்பட்ட மறுபதிப்பு வெற்றி பெறவில்லை.

திரைப்படங்கள்

நடிகராக

இணையத் தொடர்

இயக்குனராக

மேற்கோள்கள்

வெளியிணைப்புகள் 
 
 "Ah Ahh" movie's official website 
 Official Fan Group

தமிழ்த் திரைப்பட இயக்குநர்கள்
தமிழ்த் திரைப்பட நடிகர்கள்
திருநெல்வேலி மாவட்ட நபர்கள்
1968 பிறப்புகள்
வாழும் நபர்கள்
இந்தியத் திரைப்பட இயக்குநர்கள்
தமிழ்நாட்டுத் திரைப்பட நடிகர்கள்
தமிழ்நாட்டுத் திரைக்கதை எழுத்தாளர்கள்
தமிழ்நாட்டுப் பாடகர்கள்
கே. வி. ஆனந்த்

கே. வி. ஆனந்த் (K. V. Anand, 30 அக்டோபர்  1966 – 30 ஏப்ரல் 2021) ஒரு தென்னிந்தியத் திரைப்பட ஒளிப்பதிவாளரும், இயக்குநரும் ஆவார். இவர் கனா கண்டேன் (2005), அயன் (2009) திரைப்படங்கள் மூலம் மக்களிடையே சிறந்த இயக்குநராகப் பெயர் பெற்றார். அதற்கு முன்னரே, பல இந்தி, தமிழ், மலையாளம், தெலுங்குத் திரைப்படங்களுக்கு ஒளிப்பதிவாளராகப் பணியாற்றி உள்ளார். 1995-ஆம் ஆண்டு அவர் ஒளிப்பதிவாளராக பணியாற்றிய முதல் திரைப்படம் தென்மாவின் கொம்பத்து என்ற மலையாளத் திரைப்படத்திற்காக சிறந்த ஒளிப்பதிவிற்கான தேசிய விருது பெற்றுள்ளார். 1999ஆம் ஆண்டு சங்கரின் இயக்கத்தில் வெளிவந்த முதல்வன் திரைப்படத்தில் பணியாற்றினார். அப்போது தனது நுட்பமான ஒளிப்பதிவு திறமைக்காகவும், பிரம்மாண்டத்திற்காகவும் பாராட்டப்பட்டார்.

இளமைக் காலம் 
ஆனந்த் 1966 அக்டோபர் 30 அன்று இந்தியாவின், தமிழ்நாடு மாநிலத்தில் உள்ள சென்னையில் கரிமனல் முணுசாமி வெங்கடேசன் மற்றும் அனசூயா வெங்கடேசன் ஆகியோருக்கு பிறந்தார். இவர் குழந்தை பருவத்தில் பழவேற்காட்டில் வளர்ந்தார். பின்னர் ஜூன் 1986 இல் துவாரகதாஸ் கோவர்தன்தாஸ் வைஷ்ணவ கல்லூரியில் இயற்பியலில் இளங்கலை பட்டம் பெற்றார். பின்னர் சென்னை இலயோலாக் கல்லூரியில், முதுகலை பட்டம் பெற்றார். ஆனந்த் கல்லூரியின் வருடாந்திர இறுதி நாட்களில் இமயமலையில் மலையேற்றப் பயணங்களில் பங்கேற்றார். இந்தியாவின் பல்வேறு தொலைதூர இடங்களுக்கு, அவரது ஆய்வுப் பயணங்கள் புகைப்படம் எடுப்பதில் அவருக்கு ஆர்வத்தைத் தூண்டின. ஆனந்த், கல்லூரியில் மாநில மற்றும் தேசிய அளவிலான புகைப்பட போட்டிகளில் பங்கேற்றார். அவரது காட்சி படங்கள் அவருக்கு ஏராளமான புகைப்பட விருதுகளைப் பெற்றன.

இறப்பு 
கொரோனா தொற்று பாதிப்புக்கு உள்ளாகி சென்னையில் உள்ள தனியார் மருத்துவமனையில் சிகிச்சை பெற்று வந்த கே. வி. ஆனந்த் வேறு எந்த நோய் அறிகுறிகளும் இல்லாத நிலையில், ஏப்ரல் 30, 2021 அன்று திடீரென மாரடைப்பு ஏற்பட்டு அதிகாலை 3 மணியளவில் காலமானார்.

திரைப்படங்கள்

ஒளிப்பதிவாளராக 
மூலம்:

இயக்குனராக 
மூலம்:

நடிகராக 
மூலம்:
 மீரா (1992)
 சிவாஜி: தி பாஸ் (2007)
 மாற்றான் (2012)
 கவண் (2017)

மேற்கோள்கள்

வெளிப்புற இணைப்புகள் 
 

தமிழ்த் திரைப்பட இயக்குநர்கள்
தமிழ்த் திரைப்பட ஒளிப்பதிவாளர்கள்
2021 இறப்புகள்
1966 பிறப்புகள்
தென்னிந்திய பிலிம்பேர் விருதுகளை வென்றவர்கள்
சென்னைத் திரைப்பட இயக்குநர்கள்
தமிழ்நாட்டுத் திரைப்பட ஒளிப்பதிவாளர்கள்
மலையாளத் திரைப்பட ஒளிப்பதிவாளர்கள்
அரவிந்த்சாமி

அர்விந்த்சாமி (Arvind Swami) (பிறப்பு: 18 ஜூன் 1970) ஓர் புகழ்பெற்ற இந்தியத் திரைப்பட நடிகர் ஆவார். இவர் தமிழ், தெலுங்கு, மலையாளம் மற்றும் இந்தித் திரைப்படங்களில் நடித்து வருகிறார். ரோஜா, பம்பாய், மின்சார கனவு, இந்திரா, தேவராகம், அலைபாயுதே , கடல்,மெய்யழகன்,தனி ஒருவன்,போகன்,பாஸ்கர் என்கிற ராஸ்கல்,ரெண்டகம்,துருவா,Dear Dad,Maun,Daddy,saat rang ke sapne
போன்ற படங்கள் இவரது புகழ்பெற்ற திரைப்படங்கள் ஆகும்.

இளமை வாழ்வு 
அர்விந்த்சாமி 18 சூன் 1970 அன்று தமிழ்நாட்டிலுள்ள திருச்சிராப்பள்ளியில் தொலைக்காட்சி நடிகர் டெல்லி குமாருக்கு பிறந்தார். இவர் தமது மாமாவிடம் வளர்ந்தார்.

திரைப்பட வாழ்வு 
அவரது திரைப்பட அறிமுகம் மணிரத்னத்தின் தளபதியில் தொடங்கியது. முதன்மை வேடமேற்று நடித்த முதல் படமாக மணிரத்னத்தின் ரோஜா படம். இந்தப் படம் மூலம் நாடெங்கிலும் அவருக்கு அறிமுகம் கிடைத்தது. தமது வேடங்களை ஏற்றுக்கொள்வதில் மிகுந்த கவனம் செலுத்தியதால், வெகுசில படங்களிலேயே நடித்திருந்தாலும் அவரது திரைப்படங்கள் வெற்றிப்படங்களாக அமைந்தன. இவர் நடித்த ரோஜா மற்றும் பம்பாய் திரைப்படம் மாநில, தேசிய விருதுகளை பெற்றுத் தந்தது.

2000ஆம் ஆண்டு முதல் நடிப்பதை விட்டு பிற வணிகச் செயல்களைக் கவனிக்கத் தொடங்கினார்.

தனி வாழ்வு 
அர்விந்த் சென்னையில் உள்ள சிஷ்யா என்ற பள்ளியிலும் பின்னர் எழும்பூர் டான் பாஸ்கோவிலும் படித்தார். லயோலாக் கல்லூரியில் வணிகவியல் இளங்கலைப்பட்டம் பெற்றார். பின்னர் முதுகலைப் பட்டமேற்படிப்பை அமெரிக்காவின் வடக்கு கரோலினா மாநில வேக் ஃபாரஸ்ட் பல்கலைக்கழகத்தில் படித்தார். தமது தாயின் உடல்நலம் குன்றியதைத் தொடர்ந்து இந்தியா திரும்பினார்.

அர்விந்த்சாமி 1994 ஆம் ஆண்டு காயத்திரி என்பவரை திருமணம் செய்துக்கொண்டார். அவர்களுக்கு ஆதிரா, ருத்ரா என இரண்டு குழந்தைகள் உள்ளனர்.

திரைப்படங்கள்

மேற்கோள்கள்

வெளியிணைப்புகள்
 

|}

1967 பிறப்புகள்
தமிழ்த் திரைப்பட நடிகர்கள்
வாழும் நபர்கள்
1970 பிறப்புகள்
சென்னை நடிகர்கள்
பூங்குன்னம் சீதாராமசாமி கோயில்

கேரள மாநிலத்திலுள்ள திருச்சூர் பட்டணத்துக்கு பக்கத்திலிறுக்கும் பூங்குன்னம் என்னும் ஊரில் உள்ள இக்கோயிலில் ஸ்ரீராமன், சீதை ஆகிய இருவரும் சேர்ந்து எழுந்தருளியுள்ளனர். இங்கு வடக்குப் பிரகாரத்தில் லட்சுமணனும், தெற்குப் பிரகாரத்தில் ஆஞ்சனேயரும் கோயில் கொண்டிருக்கின்றனர். இங்கு ராமர், லட்சுமணர், சீதை, ஆஞ்சநேயர், சந்திரசேகர் (சிவன்), கணபதி, சுப்பிரமண்ணியரும் முதலிய உற்சவ மூர்த்திகளும் உள்ளனர்.

சிவன் கோயில்

இக்கோயிலின் வடக்குப் பிரகாரத்தில் வசந்த மண்டபமும் தனியே ஒரு சிறிய சிவன் கோயில் உள்ளன. இங்கு ஆவுடையாருடன் கூடிய சிவலிங்கமும், மரத்தூண்கலூடன் கூடிய முன் மண்டபமும், சிறு நந்தி ஒன்றும் உள்ளது.

தமிழ் பிராமணர்கள்

இப்பகுதியில் அதிகமாகத் தமிழ் பிராமணர்கள் வசித்து வருகின்றனர். இங்கு குடியேறியவர்களின் சந்ததியினர் பாலக்காட்டுக்காரர்கள் என அழைக்கப்படுகின்றனர். இவர்கள் தமிழகத்திலிருக்கும் பிராமண சமுதாயத்தினருடன் இன்றும் திருமண உறவு வைத்துக் கொண்டுள்ளனர்.

ராம நவமி விழா

இக்கோயிலில் ராம நவமி விழாவைத் தமிழ்நாட்டில் கொண்டாடுவதைப் போல் சிறப்பாகக் கொண்டாடுகிறார்கள். இக்கோயிலுக்காகத் தனித் தேர் ஒன்றும் செய்து வைக்கப்பட்டுள்ளது. தேர்த்திருவிழாவும் சிறப்பாகக் கொண்டாடப்படுகிறது.

திருச்சூர் மாவட்டத்திலுள்ள இராமர் கோயில்கள்
சஞ்சாரம் (திரைப்படம்)

சஞ்சாரம் (மலையாளம்: സഞ്ചാരം, ஆங்கிலம்: The Journey) என்பது ஒரு மலையாளத் திரைப்படம் ஆகும். இது Ligy J. Pullappally எழுதி இயக்கியது. இந்தப் படம் கேரளாவில் நிகழ்ந்த இரு பெண்களுக்கு இடையேயான காதலைப் பற்றிய உண்மைக் கதை ஆகும்.

2004 மலையாளத் திரைப்படங்கள்
ஓரினச்சேர்க்கைத் திரைப்படங்கள்
இந்திய நாடகத் திரைப்படங்கள்
ந.ந.ஈ.தி திரைப்படங்கள்
இந்திய மலையாளத் திரைப்படங்கள்
பாலகும்மி சாய்நாத்

பாலகும்மி சாய்நாத்  (பிறப்பு 1957), கிராமப்புற செய்திகளை வெளிக்கொணரும் ஓர் இந்திய இதழியலாளர். இவர் 2007ஆம் ஆண்டு இதழியல், இலக்கியம், ஆக்கமுள்ள தொடர்பியல் குறித்த மக்சேசே பரிசு பெற்றவர். இந்தியாவில் உலகமயமாதலால் ஏற்படும் விளைவுகளையும் வறுமை, விவசாயிகளின் தற்கொலைகளின் ஏறுமுகத்தின் பின்னணி, கிராமங்களில் நிலவும் சமூகச் சிக்கல்கள் போன்றவை குறித்து ஒளிப்படங்களுடன் எழுதும் கட்டுரைகளுக்காகப் புகழ் பெற்றவர். ஆண்டொன்றில் 270 முதல் 300 நாட்கள் கிராமங்களில் தங்கி 14 ஆண்டுகளுக்கும் மேலாக பணியாற்றி உள்ளார். த இந்து ஆங்கில நாளிதழின் கிராமப்புறச் செய்தியாசிரியர்,  இந்தியா டுகெதர் என்ற இதழின் பத்தி எழுத்தாளர்.. இவரது பணி நோபல் பரிசு பெற்ற அமார்த்ய சென்னிடம் இருந்து "பசி,  பஞ்சம் குறித்த உலக வல்லுனர்களில் ஒருவர்" என்ற பாராட்டைப் பெற்றுத் தந்துள்ளது.

இளமை வாழ்வு 
சாய்நாத் ஆந்திராவின் புகழ்பெற்றக் குடும்பம் ஒன்றில் பிறந்தவர். முன்னாள் குடியரசுத் தலைவர்
வி. வி. கிரியின் பேரன் ஆவார். சென்னையிலுள்ள லயோலாக் கல்லூரியில் படித்து பின்னர் தில்லியிலுள்ள ஜவஹர்லால் நேரு பல்கலைக்கழகத்தில் பட்டம் பெற்றவர். அக்காலத்தில் பல்கலைக்கழக மாணவர் செயற்திறனாளர்களுடன் ஒன்றாக இருந்தார். அப்பல்கலைக்கழகத்தின் செயற்குழு உறுப்பினராக தொடர்கிறார். வரலாற்றில் முதுகலைப் பட்டம் பெற்றபின்பு 1980ஆம் ஆண்டு யுனைடைட் செய்தி நிறுவனத்தில் செய்தியாளராகத் தம் பணிவாழ்வைத் துவங்கினார். அந்நிறுவனத்தில் தமது பணிக்காக உயரிய பரிசுகளை வென்றவர். மும்பையிலிருந்து வெளியான பிளிட்ஸ் வார இதழில் பணியாற்றினார். முதலில் வெளிநாட்டுச் செய்தியாசிரியராகவும் பின்னர் துணை ஆசிரியராகவும் பத்து ஆண்டுகள் பணி புரிந்தார். பதினைந்து ஆண்டுகளாக சென்னையிலுள்ள இதழியலிற்கான ஆசியக் கல்லூரி (Asian College of  Journalism), சோஃபியா பலதொழில்நுட்பப் பயிலகத்தின் சமூகத் தொடர்பியல் ஊடகக் கல்வித்துறையின் வருகை விரிவுரையாளராக உள்ளார்.

ஆக்கங்கள்
 Everybody Loves a Good Drought: Stories from  India's Poorest Districts, பென்குயின் புத்தகங்கள், 
   வலைப்பதிவு

மேற்கோள்கள்

இந்திய எழுத்தாளர்கள்
ரமோன் மக்சேசே விருது பெற்றோர்
1957 பிறப்புகள்
வாழும் நபர்கள்
தெலுங்கு மக்கள்
சென்னை எழுத்தாளர்கள்
இலண்டன் பொருளியல் பள்ளி

இலண்டன் பொருளியல் மற்றும் அரசறிவியல் பள்ளி (பொதுவழக்கில் இலண்டன் பொருளியல் பள்ளி; London School of Economics) இலண்டன் பல்கலைக்கழகத்தில் உள்ள ஒரு உயர் கல்வி நிலையம் ஆகும். 1895ஆம் ஆண்டு நிறுவப்பட்ட இக்கல்லூரி இன்று சட்டம், பொருளியல் மற்றும் அரசறிவியல் கல்விக்கான முதன்மையான கல்விக்கூடமாக விளங்குகிறது. இக்கல்லூரியில் படித்தவர்களில் புகழுடன் அறியப்படும் சிலர்: ஜியார்ஜ் பெர்னாட் ஷா, பெர்ட்ரண்டு ரசல், பிரீட்ரிக் கையக், ஜோன் எஃப். கென்னடி ஆவர்.

மேற்கோள்கள்

வெளியிணைப்புகள் 

 London School of Economics and Political Science – இணையதளம்
 LSE மாணவர் சங்கம்

ஐக்கிய இராச்சியத்திலுள்ள பல்கலைக்கழகங்கள்
இலண்டன்
செங்கம் (சட்டமன்றத் தொகுதி)

செங்கம்  (தனி) சட்டமன்றத் தொகுதி, இந்தியாவின், தமிழ்நாடு மாநிலத்தில்  திருவண்ணாமலை மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 62. இது திருவண்ணாமலை மக்களவைத் தொகுதியுள் அடங்குகிறது. திருப்பத்தூர், தண்டாரம்பத்து, திருவண்ணாமலை, கலசப்பாக்கம், போளூர், அரூர் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன.

இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

தொகுதியில் அடங்கியுள்ள பகுதிகள் 
செங்கம் வட்டம் (பகுதி)
குப்பநத்தம், பரமனந்தல், கொட்டாவூர்,தீத்தாண்டப்பட்டு, வளயெம்பட்டு, புதுப்பட்டு, ஆலப்புத்தூர், குயிலம், அன்வராபாத், செ.நாச்சிப்பட்டு, காயம்பட்டு, சென்னசமுத்திரம், பக்கிரிப்பாளையம், அரசன்கன்னி, மேல்செங்கம், மேல்செங்கம் (ஆர்.எப்), அந்தனூர், மேல்புழதியூர், பெரும்பட்டம், மண்மலை, கரியமங்கலம், பிஞ்சூர், வேடங்குப்பம், மேல்பள்ளிப்பட்டு, மேல்வணக்கம்பாடி, ஆனந்தவாடி (ஆர்.எப்), ஆனந்தவாடி, கட்டமடுவு, நரடாப்பட்டு, மேல்ராவந்தவாடி, கரியமலைப்பாடி, ஆணடிப்பட்டி, தம்புநாய்க்கன்பட்டி, மண்ணாண்டிப்பட்டி, பொரசப்பட்டு, தாழையூத்து, அரட்டவாடி, அரியாகுஞ்சூர், சொரப்பனந்தல், மேல்பொஎன்னாத்தூர், உச்சிமலைக்குப்பம், விண்ணவனுர், பாய்ச்சல், நல்லூர், கண்ணக்குருக்கை, சின்னகோளப்பாடி, பாலியப்பட்டு, அஸ்வனகாசுருணை, பெரியகோளப்பாடி, பீமானந்தல், மேல்கரிப்பூர், கோழுந்தம்பட்டு, சாத்தனூர், சாத்தனூர் அணை, நீப்பத்துறை, வெள்ளாலம்பட்டி, இளங்குன்னி, குருமப்பட்டி, கல்லடாவி, மணிக்கல், புளியம்பட்டி, கருங்காலிப்பாடிபட்டி, வேப்பூர்செக்கடி, வீரணம், தரடாப்பட்டு, கணக்கந்தல், நெடுங்கவாடி, செ.அகரம், பெரும்பாக்கம், சேரந்தாங்கல், கீழ்வணக்கம்பாடி, தண்டராம்பட்டு, கீழ்ராவந்தவாடி, ஓலகலப்பாடி, கொலமஞ்சனூர், மலமஞ்சனூர் டி.வேளுர், செ.ஆண்டாப்பட்டு, தானிப்பாடி, சின்னியம்பேட்டை, ரெட்டியாபாளையம், மலையனூர்செக்கடி,மல்காபூர்,கீழ்பாச்சார், மேல்பாச்சார், மோத்தல்க்கல், மேல்முத்தனூர், ஆத்திப்பாடி, புதுர்செக்கடி, ஜம்போடை, போந்தை, நாராயணக்குப்பம், அப்புநாய்க்கன்பாளையம், திருவிடத்தனூர், எடத்தனூர், தென்முடியனூர், அகரம்பள்ளிப்பட்டு, அல்லப்பனூர், ராயண்டபுரம், புத்தூர்செக்கடி, பீமரப்பட்டி, மேல்மலச்சி, அக்கரப்பட்டி, செம்மம்பட்டி, பெருங்கொளத்தூர், தொண்டமானூர், சதக்குப்பம், உண்ணாமலைப்பாளையம், வாழவச்சனூர், கோட்டையூர், பெலாமரத்தூர், வண்ணாங்குட்டை, பண்டீரேவ், படபஞ்சமரத்தூர், மேல்சிலம்படி, கீழ்தட்டீயாப்பட்டு, மேல்தட்டீயாப்பட்டு, புலியூர், ஊர்கவுண்டனூர், கிளையூர், எருகம்பட்டு நெல்லிவாய், அத்திப்பட்டு, பெருமுட்டம், கல்லாத்தூர், மேல்பட்டு, சின்னகீழ்பட்டு மற்றும் கீழ்பட்டு கிராமங்கள், செங்கம் (பேரூராட்சி).

வெற்றி பெற்றவர்கள்

1977ல் ஜனதாவின் பி. அன்பழகன் 8094 (16.47%) வாக்குகள் பெற்றார்.
1989ல் காங்கிரசின் ஜெயா ஆறுமுகம்  13020 (17.23%) & அதிமுக ஜானகி அணியின் டி. சாமிகண்ணு 11363 (15.03%) வாக்குகள் பெற்றனர்.
1991ல் பாமகவின் எம். அண்ணப்பன் 11283 (12.25%) வாக்குகள் பெற்றார்.
2006ல்  தேமுதிகவின் டி. சுரேசு 15808 வாக்குகள் பெற்றார்.

2016 சட்டமன்றத் தேர்தல்

வாக்காளர் எண்ணிக்கை 
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வேட்புமனுக்கள், இறுதி வேட்பாளர் பட்டியல் குறித்த விவரங்கள்

வாக்குப்பதிவு

முடிவுகள்

மேற்கோள்கள்

வெளியிணைப்புகள் 

திருவண்ணாமலை மாவட்டம்
தமிழ்நாடு சட்டமன்றத் தொகுதிகள்
ஆரணி (சட்டமன்றத் தொகுதி)

ஆரணி சட்டமன்றத் தொகுதி, இந்தியாவின், தமிழ்நாடு மாநிலத்தில்  திருவண்ணாமலை மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 67. இது ஆரணி மக்களவைத் தொகுதியுள் அடங்குகிறது. ஆற்காடு, கலசப்பாக்கம், போளூர், செய்யார், வந்தவாசி, வேலூர் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன.

ஆரணி தொகுதியில் முதலியார் சமூகத்தை சேர்ந்தவர்கள் 30 சதவிகிதமும், வன்னியர் சமூகத்தை சேர்ந்தவர்கள் 28 சதவிகிதமும், ஆதிதிராவிடர் சமூகத்தை சேர்ந்தவர்கள் 17 சதவிகிதமும், இதர சமூகத்தினர் 25 சதவிகிதம் உள்ளனர்.

ஆரணி தொகுதியில் விவசாயம், நெசவுத் தொழில், அரிசி ஆலை உள்ளிட்டவை பல்வேறு தொழில்கள் இடம் பெற்றுள்ளன. தமிழ்நாட்டின் நெற்களஞ்சியம் என்று கூறும் அளவிற்கு ஆரணி தொகுதி உள்ளது. அதேபோல், இந்தியாவில் பட்டு உறுபத்தி செய்யும் தொகுதிகளில் ஒன்றாக ஆரணி தொகுதி உள்ளது. ஆரணி பட்டு மிகவும் பிரசித்தி பெற்றது. இந்த தொகுதியில் ஆரணி மேற்கு, ஆரணி மற்றும் செய்யாறு (சில பகுதிகள்) ஆகிய ஊராட்சி ஒன்றியங்கள், ஆரணி நகராட்சி, கண்ணமங்கலம் பேரூராட்சி ஆகிய பகுதிகள் அடங்கியுள்ளது.

தொகுதியில் அடங்கியுள்ள பகுதிகள் 
 ஆரணி வட்டம்

ஆரணி நகராட்சி, கண்ணமங்கலம் பேரூராட்சி, ஆரணி வட்டத்தில் உள்ள ஊராட்சிகள்

 செய்யார் வட்டம் (பகுதி)

கடுகனூர், மேல்நகரம்பேடு, மேல்மட்டை, விண்ணமங்கலம், அகத்தேரிப்பட்டு, மாளிகைப்பட்டு, மேல்கொவளைவேடு, வள்ளேரிப்பட்டு, புதுக்கோட்டை, நாவல்பாக்கம், கொருக்கத்தூர், முனுகப்பட்டு, மேல்சீசமங்கலம், திருமணி, மேல்புத்தூர், தேவனாத்தூர் மற்றும் பில்லாந்தி கிராமங்கள்.

வெற்றி பெற்றவர்கள்

 1977ல் ஜனதாவின் எம். தேலூர் தர்மராசன் 19448 (23.78%) வாக்குகள் பெற்றார்.
1989ல் அதிமுக ஜானகி அணியின் ஏ. சி. சண்முகம் 21827 (20.50%) & காங்கிரசின் எ. லோகநாதன் 12793 (12.01%) வாக்குகளும் பெற்றனர்.
1991ல் பாமகவின் எம். மூர்த்தி கவுண்டர் 11902 (10.50%) வாக்குகள் பெற்றார்.
2006ல்  தேமுதிகவின் டி. ரமேசு 6292 வாக்குகள் பெற்றார்.

2016 சட்டமன்றத் தேர்தல்

வாக்காளர் எண்ணிக்கை 
முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வேட்புமனுக்கள், இறுதி வேட்பாளர் பட்டியல் குறித்த விவரங்கள்

வாக்குப்பதிவு

முடிவுகள்

மேற்கோள்கள்

வெளியிணைப்புகள் 

திருவண்ணாமலை மாவட்டம்
தமிழ்நாடு சட்டமன்றத் தொகுதிகள்